Tellimuse  hind pannakse otsa järgmisele kuuarvele ja tellimus kehtib 48 tundi. Ehk siis - 48 tunni jooksul võid oma tellimust piiramatult vaadata - kui tahad pärast seda uuesti vaadata, siis pead uuesti maksma/tellima. Tellimuse kinnitamisel küsiti veel PIN koodi ka (ma esimese hooga ei osanud seda kusagilt väljagi võtta, proovisin 0000, see tunnistati vigaseks, aga veateade sisaldas ka infot, et vaikimisi on PIN kood kõigil seadmetel 1234). Selle koodi ma siis sisestasin ja hetk hiljem läkski tellitud multikas käima.  Kvaliteet oli küll suht nadi, aga siinkohal ei pea ma silmas mitte edastuse, vaid multika enda kehva digitaliseerimist. Justkui oleks vana ja väsinud VHS kasseti pealt arvutisse imetud kogu multikas.